Lactarius aspideus

Lactarius aspideus Russulaceae familiako onddo espezie bat da.

 Deskribapena 
Kapela: 3 eta 5 cm bitarteko diametrokoa. Ganbila, titi kamutsarekin, gero laua, erdian hondoratua, haragi gutxi, hauskorra, ertza gutxi biribildua beherantz; hasieran feltro itxurakoa. Lasto kolorekoa edo okre zurbila, ertzean argiagoa; eguraldi hezean likatsu glutinosua.

Orriak: Estu samar, meheak, urkilatuak, desberdinak; horixka zurbilak, arre-more koloreko latexarekin; itsatsi-dekurrenteak.

Orri dekurrenteak: Hanka ukitzeaz gain, beherantz jarraitzen duten orriak 

Hanka: 3 eta 8 cm bitarteko garaierakoa eta 0,5 eta 1,5 cm bitarteko lodierakoa. Zilindrikoa, pixka bat eskrobikulatua, betea, gero barnehutsa, horixka, leuna, likatsua, gris-more kolorez lausotua 

Haragia: Zuria edo horia, ebakitzean lila kolorekoa; lehenbizi gozoa eta gero akrea. Latexa azkar herdoiltzen da lila kolorea hartuz, haragia bezala.

Etimologia: Lactarius terminoa "lac" "lactis", esnetik dator, esneari dagokio. Latexa jariatzen dutelako ebakitzean edo haustean. Aspideus epitetoa grekotik dator, ezkutu biribila, esan nahi duen, "aspis" hitzetik. Kapelaren formagatik.

 Jangarritasuna 
Ez da jangarria.

 Nahasketa arriskua 
Lactarius flavidus delakoarekin nahas daiteke, baina honek hostoerorkorren basoetan irteten du eta ez sahatsen azpian, eta batez ere kareharrizko lurretan. 

 Sasoia eta lekua 
Udan eta udazkenean. Basoen ertzetan, sahatsen azpian, lurzoru buztintsu-karetsuetan.

 Banaketa eremua 
Ameriketako Estatu Batuak, Kanada, Alaska, Europa, Japonia.

 Erreferentziak 

 Kanpo estekak 

Kategoria:Lactarius
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Europako onddoak
Kategoria:Japoniako onddoak